|  |  |  |
| --- | --- | --- |
| Rīgā | Nr.  | 2018. gada                      |

**. §**

**Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases trešo kārtu**

**TA-2766**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

1. Atbalstīt, ka darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" (turpmāk – SAM 9.3.2.) projektu iesniegumu atlases trešās kārtas ietvaros vienošanās ar finansējuma saņēmējiem par projektu īstenošanu tiks slēgtas par visu attiecināmo finansējumu 15 828 463 *euro* apmērā, tai skaitā par SAM 9.3.2. snieguma rezerves finansējuma *euro* daļu 10 917 162 *euro* apmērā.
2. Pieņemt zināšanai, ka, neizpildot darbības programmas "Izaugsme un nodarbinātība" 9. prioritārā virziena "Sociālā iekļaušana un nabadzības apkarošana" (turpmāk – 9. prioritārais virziens) vidusposma snieguma ietvara rādītājus, Eiropas Komisija pēc 2018. gada vidusposma izvērtējuma var lemt, ka snieguma rezerve nav izmantojama 9. prioritārā virziena ietvaros.
3. Pieņemt zināšanai, ka Veselības ministrija ierosināja grozījumus darbības programmā "Izaugsme un nodarbinātība", samazinot SAM 9.3.2. snieguma ietvara vidusposma rādītājus.
4. Veselības ministrijai līdz snieguma ietvara vidusposma rādītāju sasniegšanai neizmantot finansējumu, kas atzīts par neatbilstošu saskaņā ar attiecīgu sadarbības iestādes lēmumu, citu SAM 9.3.2. projektu darbību finansēšanai.
5. Veselības ministrijai nekavējoties sagatavot un veselības ministram iesniegt noteiktā kārtībā Ministru kabinetā informatīvo ziņojumu ar priekšlikumu rīcībai, lai pēc iespējas mazinātu negatīvo ietekmi uz valsts budžeta fiskālo telpu, ja pēc 2018. gada vidusposma izvērtējuma saistībā ar Eiropas Komisijas lēmumu snieguma rezerve nav izmantojama 9. prioritārā virziena ietvaros.
6. Veselības ministrijai līdz 2018. gada 20. februārim sagatavot un iesniegt Finanšu ministrijā un Centrālajā finanšu un līgumu aģentūrā apkopoto informāciju par SAM 9.3.2. trešās projektu iesniegumu atlases kārtas plānoto projektu iesniegumu iesniegšanas termiņiem un projektu indikatīvajām ikgadējām naudas plūsmām.
7. Veselības ministrijai nekavējoties sagatavot un veselības ministram iesniegt noteiktā kārtībā Ministru kabinetā informatīvo ziņojumu ar priekšlikumu rīcībai par iespējamām finansējuma pārdalēm, ja SAM 9.3.2. projektu iesniegumu atlases trešās kārtas projektu iesniedzēji nenodrošina projektu iesniegumu iesniegšanu atbilstoši šā protokollēmuma 7. punktā sniegtajai informācijai.
8. Veselības ministrijai veikt izvērtējumu par II un III līmeņa slimnīcu atbilstību aprūpes līmeņiem, kā arī, ja nepieciešams, pārskatīt slimnīcu aprūpes līmeņu prasības, un veselības ministram līdz 2019. gada 1. jūlijam iesniegt izvērtējumu Ministru kabinetā.

Ministru prezidents,

veselības ministra

pienākumu izpildītājs Māris Kučinskis

Valsts kancelejas direktors Jānis Citskovskis